CELEX: 32021D1827
Language: hr
Date: 2021-10-18 00:00:00
Title: Provedbena odluka Komisije (EU) 2021/1827 оd 18. listopada 2021. o standardima za poštanske usluge i poboljšanju kvalitete usluga radi potpore Direktivi 97/67/EZ Europskog parlamenta i Vijeća (Tekst značajan za EGP)

19.10.2021   
               
               
                  HR
               
               
                  Službeni list Europske unije
               
               
                  L 369/16
               
            
         PROVEDBENA ODLUKA KOMISIJE (EU) 2021/1827
         оd 18. listopada 2021.
         o standardima za poštanske usluge i poboljšanju kvalitete usluga radi potpore Direktivi 97/67/EZ Europskog parlamenta i Vijeća
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1025/2012 Europskog parlamenta i Vijeća od 25. listopada 2012. o europskoj normizaciji, o izmjeni direktiva Vijeća 89/686/EEZ i 93/15/EEZ i direktiva 94/9/EZ, 94/25/EZ, 95/16/EZ, 97/23/EZ, 98/34/EZ, 2004/22/EZ, 2007/23/EZ, 2009/23/EZ i 2009/105/EZ Europskog parlamenta i Vijeća te o stavljanju izvan snage Odluke Vijeća 87/95/EEZ i Odluke br. 1673/2006/EZ Europskog parlamenta i Vijeća (1), a posebno njezin članak 10. stavak 6.,
         budući da:
         
                     (1)
                  
                  
                     U skladu s člankom 20. Direktive 97/67/EZ Europskog parlamenta i Vijeća (2) države članice osiguravaju da se pružatelji osnovnih usluga pozivaju na norme objavljene u Službenom listu Europske unije ako je to potrebno u interesu korisnika, a posebno kada pružaju informacije iz članka 6. te direktive.
                  
               
                     (2)
                  
                  
                     Komisija je izdala zahtjev za normizaciju M/428 u području poštanskih usluga 9. listopada 2008. U Provedbenoj odluci C(2016) 4876 (3) Komisija je uputila zahtjev Europskom odboru za normizaciju (CEN-u) za izradu i reviziju europskih normi ili europskih normizacijskih dokumenata radi potpore provedbi članka 20. Direktive 97/67/EZ i radi potpore mjeri 5 iz Komunikacije Komisije: Plan za ostvarenje jedinstvenog tržišta za dostavu paketa Izgradnja povjerenja u dostavne usluge i poticanje internetske prodaje (4).
                  
               
                     (3)
                  
                  
                     Na temelju zahtjeva utvrđenog u Provedbenoj odluci C(2016) 4876 CEN je revidirao normu EN 13850:2012 o mjerenju vremena provoza za sveobuhvatne usluge za pojedinačnu prioritetnu poštu i poštu prve klase i zamijenio ju normom 13850:2020; revidirao je normu EN 14012:2008 o načelima za rješavanje sporova i zamijenio ju normom EN 14012:2019; revidirao je normu EN 14615:2005 o digitalnim poštanskim markama radi njezine prilagodbe novim zahtjevima za zaštićeni ispis podataka i zamijenio ju normom EN 14615:2017; revidirao je norme EN 14142-1:2011 i CEN/TR 14142-2:2011 radi prilagodbe novoj međunarodnoj normi ISO 19160 – 4:2017 o adresi (sastavnice međunarodne poštanske adrese i jezik predloška) i zamijenio ih normom EN ISO 19160-4:2017.
                  
               
                     (4)
                  
                  
                     Na temelju zahtjeva utvrđenog u ovlaštenju za normizaciju M/428 od 9. listopada 2008., CEN je revidirao normu EN 14508:2003+A1:2007 o vremenu provoza za neprioritetnu poštu i zamijenio ju normom EN 14508:2016; revidirao je normu EN 14534:2003+A1:2007 o vremenu provoza za masovnu poštu i zamijenio ju normom EN 14534:2016 kako je ispravljena normom EN 14534:2016/AC:2017 te ispravio normu EN 13724:2013 o otvorima privatnih poštanskih sandučića i utora za pisma objavom ispravka EN 13724:2013/AC:2016.
                  
               
                     (5)
                  
                  
                     Upućivanja na norme EN 13850:2012, EN 14012:2008, EN 14142:2011, EN 14508:2003+A1:2007, EN 14534:2003+A1:2007, EN 14615:2005 i EN 13724:2013 objavljena u Komunikaciji Komisije 2015/C 159/01 (5).
                  
               
                     (6)
                  
                  
                     Komisija je zajedno s CEN-om ocijenila jesu li norme EN 13850:2020, EN 14012:2019, EN 14615:2017 i EN ISO 19160-4:2017 u skladu sa zahtjevom iz Provedbene odluke C(2016) 4876.
                  
               
                     (7)
                  
                  
                     Komisija je zajedno s CEN-om ocijenila jesu li norme EN 14508:2016 i EN 14534:2016, ispravljene normom EN 14534:2016/AC:2017, u skladu sa zahtjevom za normizaciju M/428 od 9. listopada 2008.
                  
               
                     (8)
                  
                  
                     Norme EN 13850:2020, EN 14012:2019, EN 14615:2017, EN ISO 19160-4:2017, EN 14508:2016 i EN 14534:2016, ispravljene normom EN 14534:2016/AC:2017 udovoljavaju zahtjevu za trajno usklađivanje tehničkih normi kao što je navedeno u Direktivi 97/67/EZ. Stoga je primjereno u Službenom listu Europske unije objaviti upućivanja na te norme i ispravak EN 13724:2013/AC:2016 u EN 13724:2013.
                  
               
                     (9)
                  
                  
                     Norme EN 13850:2020, EN 14012:2019, EN 14615:2017, EN ISO 19160-4:2017, EN 14508:2016 i EN 14534:2016, kako je ispravljena normom EN 14534:2016/AC:2017 zamjenjuju norme EN 13850:2012, EN 14012:2008, EN 14615:2005, EN 14142-1:2011, EN 14508:2003+A1:2007 i EN 14534:2003+A1:2007. Stoga je potrebno povući upućivanja na norme EN 13850:2012, EN 14012:2008, EN 14615:2005, EN 14142-1:2011, EN 14508:2003+A1:2007 i EN 14534:2003+A1:2007 iz Službenog lista Europske unije.
                  
               
                     (10)
                  
                  
                     U svrhu jasnoće i pravne sigurnosti potpuni popis upućivanja na tehničke norme sastavljen radi potpore Direktivi 97/67/EZ trebalo bi objaviti u jednom aktu. Stoga bi u ovu Odluku trebala biti uključena i ostala upućivanja na tehničke norme objavljena u komunikaciji 2015/C 159/01. Stoga je primjereno tu Komunikaciju staviti izvan snage,
                  
               DONIJELA JE OVU ODLUKU:
         
            Članak 1.
            Upućivanja na usklađene norme za in vitro dijagnostičke medicinske proizvode koje su izrađene za potrebe Direktive 97/67/EZ i navedene u Prilogu I. ovoj Odluci objavljuju se u Službenom listu Europske unije.
         
         
            Članak 2.
            Komunikacija 2015/C 159/01 stavlja se izvan snage.
         
         
            Članak 3.
            Ova Odluka stupa na snagu dvadesetog dana od dana objave u Službenom listu Europske unije.
         
         
            Sastavljeno u Bruxellesu 18. listopada 2021.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 316, 14.11.2012., str. 12.
         
         
            (2)  Direktiva 97/67/EZ Europskog parlamenta i Vijeća od 15. prosinca 1997. o zajedničkim pravilima za razvoj unutarnjeg tržišta poštanskih usluga u Zajednici i poboljšanje kvalitete usluga (SL L 15, 21.1.1998., str. 14.).
         
            (3)  Provedbena odluka Komisije C(2016) 4876 od 1. kolovoza 2016. o zahtjevu za normizaciju Europskom odboru za normizaciju u pogledu poštanskih usluga i poboljšanja kvalitete usluge radi potpore Direktivi br. 97/67/EZ Europskog parlamenta i Vijeća od 15. prosinca 1997.
         
            (4)  COM (2013) 886 final od 16. prosinca 2013.
         
            (5)  Komunikacija Komisije u okviru provedbe Direktive 97/67/EZ Europskog parlamenta i Vijeća od 15. prosinca 1997. o zajedničkim pravilima za razvoj unutarnjeg tržišta poštanskih usluga u Zajednici i poboljšanje kvalitete usluga (Objava naslova tehničkih standarda i upućivanja na njih u smislu članka 20. Direktive) (SL C 159, 13.5.2015., str. 1.).
      
      
         
            PRILOG
            
                        
                           Broj
                        
                     
                     
                        
                           Upućivanje na normu
                        
                     
                  
                        1.
                     
                     
                        EN 13619:2002
                        Poštanske usluge – Obrada pismovnih pošiljaka – Optička svojstva za obradu pisama
                     
                  
                        2.
                     
                     
                        EN 13724:2013
                        Poštanske usluge – Otvori privatnih poštanskih sandučića i utora za pisma – Zahtjevi i metode ispitivanja
                        EN 13724:2013/AC:2016
                     
                  
                        3.
                     
                     
                        EN 13850:2020
                        Poštanske usluge – Kvaliteta usluga – Mjerenje vremena provoza sveobuhvatnih usluga za pojedinačnu prioritetnu poštu i poštu prve klase
                     
                  
                        4.
                     
                     
                        EN 14012:2019
                        Poštanske usluge – Kvaliteta usluge – Načela rješavanja pritužbi
                     
                  
                        5.
                     
                     
                        EN 14508:2016
                        Poštanske usluge – Kvaliteta usluga – Mjerenje vremena provoza sveobuhvatnih usluga za pojedinačnu neprioritetnu poštu i poštu druge klase
                     
                  
                        6.
                     
                     
                        EN 14534:2016
                        Poštanske usluge – Kvaliteta usluga – Mjerenje vremena provoza sveobuhvatnih usluga za masovnu poštu
                        EN 14534:2016/AC:2017
                     
                  
                        7.
                     
                     
                        EN 14615:2017
                        Poštanske usluge – Digitalne poštanske marke – Primjena, sigurnost i dizajn
                     
                  
                        8.
                     
                     
                        EN ISO 19160-4:2017
                        Adrese – Dio 4.: Sastavnice međunarodne poštanske adrese i jezik predloška (ISO 19160-4:2017)